Ο **Γκεόργκε Ντουμίτρου Μουρεσάν** (ρουμανικά:Gheorghe Dumitru Mureșan, προφέρεται: [ˈɡe̯orɡe mureˈʃan], γενν. στις 14 Φεβρουαρίου 1971), είναι Ρουμάνος πρώην επαγγελματίας καλαθοσφαιριστής, ο οποίος αγωνιζόταν ως σέντερ. Με ύψος 2,31 μέτρα, είναι ο ψηλότερος παίκτης που έχει αγωνιστεί ποτέ στο NBA.

Βιογραφία
---------

Ο Μουρεσάν γεννήθηκε στο Τριτένι ντε Ζος στην επαρχία Κλουζ στη Ρουμανία. Αν και οι γονείς του είχαν φυσιολογικό ύψος, έφτασε στο ιδιαίτερο ύψος του λόγω διαταραχής στην υπόφυση. Ήταν 15 ετών και ήδη έβλεπε τον κόσμο από τα 2,15 μέτρα, όταν τον ανακάλυψαν σε ένα χωριουδάκι της Ρουμανίας να δουλεύει το τρακτέρ.

### Σταδιοδρομία ως καλαθοσφαιριστής

Ξεκίνησε την επαγγελματική του καριέρα σε ηλικία 20 ετών με ύψος τότε 2,20 μέτρα με την ΚΣ Ουνιβερσιτάτεα Κλουζ-Νάποκα, με την οποία κέρδισε το εθνικό πρωτάθλημα το 1992. Αγωνίστηκε στο πρωτάθλημα Γαλλίας ένα χρόνο μετά έχοντας κερδίσει σε ύψος άλλα 10 εκατοστά με την Πω-Ορτέζ κατά τη σεζόν 1992–93 και είχε άμεση ανταπόκριση στους οπαδούς. Με την ομάδα κατάφερε επίσης να κερδίσει το Λιγκ Καπ Γαλλίας. Επιλέχθηκε από το Ουάσινγκτον Μπούλετς στο NBA Ντραφτ του 1993. Έπαιξε στο ΝΒΑ από το 1993 έως το 2000 δείχνοντας σημάδια μίας πολλά υποσχόμενης σταδιοδρομίας, η οποία ανατράπηκε λόγω τραυματισμών στα γόνατα που δύσκολα μπορούσαν να κρατήσουν το βάρος των 147 κιλών του. Η καλύτερη σεζόν του ήταν το 1995–96, όταν είχε κατά μέσο όρο 14,5 πόντους ανά αγώνα. 

Ο Μουρεσάν ανακηρύχθηκε ο πιο βελτιωμένος παίκτης του ΝΒΑ για τη σεζόν 1995–96, με μέσο όρο 14,5 πόντους, 9,6 ριμπάουντ, 2,26 κοψίματα ανά αγώνα, ενώ ήταν πρώτος στο πρωτάθλημα στα εύστοχα δίποντα με 58,4 %. Ήταν πρώτος στο ποσοστό εύστοχων διπόντων ξανά την επόμενη σεζόν, με μέσο όρο 60,4 %. Συνολικά, έχει μέσο όρο σταδιοδρομίας 9,8 πόντους, 6,4 ριμπάουντ, 0,5 ασίστ, 1,48 κόψιμο ανά αγώνα και 57,3 % στα δίποντα. Εντάχθηκε στους Νιου Τζέρσεϊ Νετς για τους 31 τελευταίους αγώνες της σταδιοδρομίας του. Αφού ολοκλήρωσε την καριέρα του στο ΝΒΑ, ο Μουρεσάν είχε μία ακόμη θητεία με την Πω-Ορτέζ, με την οποία κέρδισε το πρωτάθλημα Γαλλίας, πριν επιστρέψει στις Ηνωμένες Πολιτείες. Συνήθως φορούσε τον αριθμό 77, με αναφορά το ύψος του. 

Έπαιξε επίσης για την εθνική ομάδα της Ρουμανίας, όπου οι καλύτερες στιγμές του ήταν όταν πέτυχε 42 πόντους σε νίκη επί της Σουηδίας το 1992 και 24,1 πόντους και 11,4 ριμπάουντ κατά μέσο όρο κατά τη διάρκεια του Παγκοσμίου Πρωταθλήματος Εφήβων 1991 στο Έντμοντον του Καναδά. Έκλεισε την καριέρα με τη συμμετοχή της Εθνικής Ρουμανίας στα προκριματικά του Ευρωπαϊκού Πρωταθλήματος του 2003 και τελευταίο αγώνα με αντίπαλο το Ισραήλ στις 25 Ιανουαρίου 2003 στο Τελ Αβίβ.

Στις 11 Μαρτίου 2007, ο Μουρεσάν έπαιξε έναν αγώνα με τους Μέριλαντ Νάιτχοκς ως μέρος της ψηλότερης ομάδας στην ιστορία της καλαθοσφαίρισης. Αυτός ήταν ο μοναδικός αγώνας που έπαιξε ο Ρουμάνος και δεν ήταν το ψηλότερο άτομο στο γήπεδο, καθώς ο Σουν Μίνγκμινγκ είχε ύψος 2,36 μέτρα.

### Άλλες δραστηριότητες

Το 2004, ο Μουρεσάν ίδρυσε το Giant Basketball Academy (GBA), ένα πρόγραμμα αφιερωμένο στη διδασκαλία των βασικών θεμελίων της καλαθοσφαίρισης σε αγόρια και κορίτσια όλων των ηλικιών. Η Ακαδημία βρίσκεται στο Άσμπερν της Βιρτζίνια. Είναι επίσης μέλος της ομάδας μάρκετινγκ και δημοσίων σχέσεων των Ουάσινγκτον Ουίζαρντς, υπηρετώντας ως «πρεσβευτής» για την ομάδα.

Εκτός της καλαθοσφαίρισης, έχει ασχοληθεί με την υποκριτική, παίζοντας τον χαρακτήρα τίτλο της ταινίας του 1998, *My Giant*, με πρωταγωνιστή τον κωμικό Μπίλι Κρίσταλ. Πιο πρόσφατα, συνέγραψε δύο βιβλία γυμναστικής και υγείας για νεαρούς: *The Boy's Fitness Guide* και *The Girl's Fitness Guide*. Το 2013 συμμετείχε στο πρώτο ετήσιο Τουρνουά Καλαθοσφαίρισης 3x3 UMTTR (You Matter) για την αύξηση της ευαισθητοποίησης, της πρόληψης και της έρευνας για την αυτοκτονία εφήβων, την κύρια αιτία θανάτου σε ενήλικες και παιδιά ηλικίας 15 έως 24 ετών.

### Προσωπική ζωή

Ο Μουρεσάν και η σύζυγός του Λιλιάνα, έχουν δύο γιους, τους Τζορτζ και Βίκτορ. Από τη σεζόν 2016–17, ο μεγαλύτερος γιος του, Τζορτζ, έχει παίξει για το Πανεπιστήμιο Τζόρτζταουν ως φόργουορντ.

Στατιστικά σταδιοδρομίας NBA
----------------------------

### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 1993–94 | Μπούλετς | 54 | 2 | 12.0 | .545 | .000 | .676 | 3.6 | 0.3 | 0.5 | 0.9 | 5.6 |
| 1994–95 | Μπούλετς | 73 | 58 | 23.6 | .560 | .000 | **.709** | 6.7 | 0.5 | 0.7 | 1.7 | 10.0 |
| 1995–96 | Μπούλετς | **76** | **76** | **29.5** | .584\* | .000 | .619 | **9.6** | **0.7** | **0.7** | **2.3** | **14.5** |
| 1996–97 | Μπούλετς | 73 | 69 | 25.3 | **.604\*** | .000 | .618 | 6.6 | 0.4 | 0.6 | 1.3 | 10.6 |
| 1998–99 | Νετς | 1 | 0 | 1.0 | .000 | .000 | .000 | 0.0 | 0.0 | 0.0 | 0.0 | 0.0 |
| 1999–00 | Νετς | 30 | 2 | 8.9 | .456 | .000 | .605 | 2.3 | 0.3 | 0.0 | 0.4 | 3.5 |
| **Σύνολα** | 307 | 207 | 21.9 | .573 | .000 | .644 | 6.4 | 0.5 | 0.6 | 1.5 | 9.8 |

Παραπομπές
----------

1. ↑  «ΟΙ ΠΕΝΤΕ ΨΗΛΟΤΕΡΟΙ ΠΑΙΚΤΕΣ ΤΟΥ NBA». Αρχειοθετήθηκε από το πρωτότυπο στις 10 Νοεμβρίου 2021. Ανακτήθηκε στις 10 Νοεμβρίου 2021.
2. ↑  Νόρις, Λουκ (8 Απριλίου 2020). «What Happened to Gheorghe Muresan, the Tallest Player in NBA History?». Sportscasting.com. Ανακτήθηκε στις 9 Απριλίου 2020.
3. ↑  Βίνσεντ, Μαλ (14 Μαΐου 1998). «Basketball's Muresan becomes a big star». *Chicago Tribune*. Ανακτήθηκε στις 21 Μαρτίου 2015.
4. ↑  «A brief biography of Gheorghe Muresan, the Romanian who became the tallest player ever in the NBA». Romaniajournal.ro. 6 Ιανουαρίου 2020. Ανακτήθηκε στις 10 Φεβρουαρίου 2020.
5. 1 2 3  «Georghe Muresan». *giantbasketball.com*. Giant Basketball Academy. Αρχειοθετήθηκε από το πρωτότυπο στις 25 Μαΐου 2010. Ανακτήθηκε στις 30 Ιανουαρίου 2012.
6. ↑  «Πως είναι ο καιρός εκεί πάνω;». Ανακτήθηκε στις 9 Νοεμβρίου 2021.
7. 1 2  Ρέιμοντ Φούστος (19 Ιουνίου 2018). «SPECIAL GSP Ghiță Mureșan vorbește sincer și direct despre viața în America și despre baschetul românesc: "85% dintre jucătorii care se retrag din NBA rămân fără bani!"» (στα Ρουμανικά). Gazeta Sporturilor. Ανακτήθηκε στις 1 Σεπτεμβρίου 2019.
8. ↑  Σκιόπου, Βαλεντίν (12 Δεκεμβρίου 2018). «Ghiță Mureșan, după 30 de ani în baschet: "Nu sunt flămând după popularitate"» (στα Ρουμανικά). Pressone.ro. Ανακτήθηκε στις 1 Σεπτεμβρίου 2019.
9. ↑  «1993 NBA Draft». *Basketball-Reference.com*. Αρχειοθετήθηκε από το πρωτότυπο στις 10 Δεκεμβρίου 2008. Ανακτήθηκε στις 28 Νοεμβρίου 2008.
10. ↑  «Muresan's back and ready to play». *ESPN*. 23 Οκτωβρίου 1999. Ανακτήθηκε στις 21 Μαρτίου 2015.
11. 1 2  «Τζορτζ Μουρεσάν: Έρχεται ο γιος του... γίγαντα!». Ανακτήθηκε στις 9 Νοεμβρίου 2021.
12. ↑  «Gheorghe MURESAN». *ESPN*. Ανακτήθηκε στις 9 Οκτωβρίου 2021.
13. ↑  «1991 WORLD CHAMPIONSHIP FOR JUNIOR MEN : Dumitru Gheorghe Muresan». Ανακτήθηκε στις 10 Νοεμβρίου 2021.
14. ↑  «2003 EUROPEAN CHAMPIONSHIP FOR MEN Semi-Final Round : Dumitru Gheorghe Muresan». Ανακτήθηκε στις 10 Νοεμβρίου 2021.
15. ↑  «2003 EUROPEAN CHAMPIONSHIP FOR MEN Semi-Final Round : ISRAEL vs ROMANIA». Ανακτήθηκε στις 10 Νοεμβρίου 2021.
16. ↑  «Land Of The Giants», *Deadspin.com*, 2007-03-21, ανακτήθηκε στις 2013-09-28
17. ↑  «Giant Basketball Academy Coaches». Ανακτήθηκε στις 9 Οκτωβρίου 2021.
18. ↑  «Georghe's Muresan GIANT BASKETBALL ACADEMY». Ανακτήθηκε στις 9 Οκτωβρίου 2021.
19. ↑  Κέισι, Τιμ (2 Δεκεμβρίου 2013). «Gheorghe Muresan makes time for laughs and hoops». Sports on Earth. Αρχειοθετήθηκε από το πρωτότυπο στις 4 Αυγούστου 2015. Ανακτήθηκε στις 3 Μαρτίου 2017.
20. ↑  «My Giant (1998)». *Rotten Tomatoes*. Fandango. Ανακτήθηκε στις 19 Ιουλίου 2018.
21. ↑  «Girl's Fitness Guide». *Bigbookpress.com*. 18 Δεκεμβρίου 2011. Αρχειοθετήθηκε από το πρωτότυπο στις 27 Απριλίου 2017. Ανακτήθηκε στις 3 Μαρτίου 2017.
22. ↑  «Giant undertaking». *The Washington Times*. 6 Φεβρουαρίου 2004.. Ανακτήθηκε στις 26 Μαΐου 2011. *«That was how the former Washington Bullets center and one-time movie actor—he appeared with Billy Crystal in* My Giant*—spent most of the past few years: being with his wife, tending his two sons and taking care of their home in Franklin Lakes, N.J.»*
23. ↑  «Whatever happened to Gheorghe Muresan?». *HoopsHype.com*. Ανακτήθηκε στις 3 Μαρτίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκεόργκε Μουρεσάν** |

* 

* Στατιστικά σταδιοδρομίας και πληροφορίες παίκτη από το NBA.com (archived from 2002)
* Gheorghe Muresan profile at InterBasket
* Gheorghe Muresan στην IMDb
* Georghe Muresan Trading Cards/Autographs Page
* NBA.com

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 58710169
* LCCN: no99012325
* ISNI: 0000 0000 4166 4656

 |

 |